Doesburg
<s>Doesburg je općina od 11,036 stanovnika i grad od 6,885 stan. na istoku Nizozemske u Provinciji Gelderland.</s>

<s>Geografske karakteristike</s>

<s>Doesburg se prostire na ušću Oude IJssela u IJssel, udaljen dvadesetak km istočno od Arnhema.</s>

<s>Historija</s>

<s>Doesburg se prvi put spominje u dokumentu koji je datiran između 1053.-1071. godine.</s><s>U to vrijeme taj kraj se sastojao od močvara i pješčanih dina, od kojih su neke bile naseljene.</s><s>Na to ukazuje i ime - Doesburg, koje je po lingvistima sintagma od; dos, duis, doze, što je bilo imena za močvaru obraslu grmljem (drvećem) i sufiksa burg, koji znači zamak ili naselje.</s>

<s>Smješten na ušću Oude IJssela u IJssel, brzo je izrastao u veliko naselje, tako da je 1237. dobio gradska prava.</s><s>Grad se još više proširio 1343., nakon što je dobio dozvolu da to uradi od gelreskog vojvode Reinalda II.</s><s>To je bilo potrebno jer su rijeke štetile gradu.</s><s>Kao rezultat toga, kanali (današnje ulice Ooipoortstraat i Meipoortstraat) našli su se unutar bedema.</s><s>Od tad Doesburg ima četvoro gradskih vrata; Veer (Saltpoort), Koepoort, Meipoort i Ooipoort.</s>

<s>Istovremeno je postao administrativni centar velikog okruga, pa je nakon Zutphena, Doesburg sve do 19. vijeka bio najveći grad u tom vojvodstvu.</s><s>To kao i članstvo u Hanzeatskom savezu (od 1447.) donijelo je prosperitet gradu.</s>

<s>Kriza je nastupila krajem 15. vijeka, jedan od uzroka bilo je zamuljivanje IJssela, to se bezuspješno pokušalo riješiti 1552. premještanjem korita.</s><s>Puno veći problem bilo je ratno stanje prvih godina Nizozemske revolucije a nakon tog i francuska okupacija od 1672. do 1674. koja je dovela grad u još veću krizu.</s>

<s>Zbog tog je Doesburg iz prosperitetnog trgovačkog grada spao na maleno trgovište, u kom se dobar dio stanovnika bavio stočarstvom i ratarstvom.</s><s>Jedino je kao utvrda imao neki značaj, tako da od 1607. do 1945. imao stalni garnizon unutar svojih bedema i živio kao pogranični grad.</s><s>Službeno je bio utvrda sve do 1923.</s>

<s>Inženjerac Menno van Coehoorn izradio je 1701. planove za izgradnju snažne obrambene linije istočno od grada, koja je podignuta između 1702. - 1730. godine.</s><s>U praksi su ti bedemi značili limitiranje prostora po kom se Doesburg mogao širiti, zbog tog se nije ni i industrijalizitrao.</s><s>Prvi veći industrijski pogon Livnica željeza otvoren je tek 1893.</s>

<s>Zbog tog su sve do 1925. stambene zgrade gradile u ograničenom pojasu, tek nakon Drugog svjetskog rata počeli su se graditi kvartovi izvan tog pojasa.</s><s>Nakon promjene općinskih granica 1974., kad je Beinum je postao dio Doesburga, grad se još više proširio.</s>

<s>Od kad je 1974. historijski centar proglašen kulturnim dobrom, grad se sve više profilira kao turistička destinacija.</s>

<s>Izvori</s>

<s>Vanjske veze</s>

<s>Gemeente Doesburg (službene stranice)</s>

<s>Gradovi u Nizozemskoj
Opštine u Nizozemskoj</s>

